b'\n_START_ARTICLE_\nPodzol\n_START_PARAGRAPH_\nPodzol je tipi\xc4\x8dna prst na podro\xc4\x8djih tajge. Tajga je najve\xc4\x8dji kopenski biom na svetu, zato relativno gledano podzol pokriva najve\xc4\x8dji dele\xc5\xbe kopnega severne poloble. Tajga ima ostro kontinentalno podnebje s padavinami, ki padajo v nalivih. Zaradi tega je humusna plast izredno tanka in humusni delci so v ve\xc4\x8dji meri sprani v globino, kjer se razkrojijo._NEWLINE_Podzol je tako kot ve\xc4\x8dina vseh prsti v iglastih gozdovih sive barve, vendar je lahko na vrhu zaradi organskih snovi rahlo rjav. Ker je kisel in zaradi spranosti skromen s hranili, je iz kmetijskega vidika nerodoviten. Zato je obmo\xc4\x8dje tajge tudi zelo redko poseljeno.'